Форум Иван Ефремов • Виж темата - Пътуване във времето\nот Алекс Белтов » Сря Ное 10, 2010 3:34 pm\nЕто и моето мнение за темата във вид на кратък разказ:\nНе вярвайте в духове! - разказ от Алекс Белтов\n- Ало! - избърсваше с кърпа мокрото си тяло и бе трудно да задържа телефонната слушалка. "Мамка му! Не могат ли да почакат?”\n- Емил? – позна гласа Елена, макар да не се бяха виждали дълго. Беше сигурен, че са приключили връзката си.\n- Извинявай, ако не си сам! Трябва да се видим!- гласът и потрепери - Моля те!\n- Аз съм. Мислех си, че едва ли ще ми се обадиш някога. Виж, историята с Весела, - започна да се оправдава Емил - аз не съм искал, така се получи ...\n- Не, остави тези работи! - изхленчи тя - Спешно трябва да се срещнем. Не знам към кого да се обърна. Объркана съм много.\n- Добре – съгласи се той - След един час на старото място. Ъ-ъ-ъ... искам да кажа в кафене "Стар аромат" - прецени, че това е най-подходящото място.\n- Разбрах – зарадва се Елена - Ще те чакам!\n"Кога пък тя ме е чакала? Винаги закъснява, това поне не съм забравил." - Емил бързо започна да се облича.\nКакто бе обещала, наистина го чакаше. "Все същата. Неотразима! Въпреки, че не се бе гримирала, кoето обичайно правеше" Емил приседна срещу Елена. Бе поръчала кафе за двамата. Нейното бе почти на свършване и тя въртеше притеснено чашата, като я разглеждаше от всички страни, сякаш бе музеен експонат.\n- Здравей! Извинявай още веднъж ... – поде Елена - Пий бързо и да тръгваме!\n- Хей, почакай! – изуми се Емил - Не сме се виждали от толкова време. За къде бързаме?\n- Отиваме на вилата - бръкна в чантата си и започна да рови припряно в нея - С твоята или с моята кола? Избирай! – подаде му автомобилен ключ - И между другото, не си забравил английския език, нали?\n- Не съм разбира се, защо? - повдигна вежди Емил\n- Ще ти трябва - загадъчно прошепна Елена\n- Ето, сега си приличам, нали? Все тази снимка показват - странен акцент, но въпреки това, английският си му бе достатъчно разбираем. После бръкна в джоба на блейзера и внимателно извади от него малка кутийка.\n- Ето това - гордо вдигна ръка да го покаже - Това работи. Казвах им аз, но на теории много не вярват. Петдесет и пет години и тринадесет хиляди километра в континиум.\n- Какво? - Емил невярвайки разтърка очите си - Елена, ако правите някакъв маскарад, само за да ми отмъстиш ... - обърна се гневно към нея\n- Не виждаш ли? В началото и аз го помислих за актьор, но след като говорих с него, съм сигурна. Казвам ти! Той е! - на един дъх избълва тя.\n- Той е? - зяпна Емил. - Ама за един и същ човек ли говорим?\n- Аз съм - увери ги гостът със смешния си акцент. - Искам да ми донесете някакъв сборник, алманах или нещо такова за развитието на човечеството през втората половина на двадесети век! Да има от всички сфери на живота, включително и за науката. Да, най-вече за науката. Най-добре да бъде енциклопедия - потърка доволно ръцете си - А, да не забравя! И да е на английски език все пак, моля!- помоли им се старчето.\n- Хм, та значи казвате, това е подходящо, - вдигна очи към тях -Така ли? - Елена и Емил едновременно закимаха с глави.\nГостът сякаш забрави за тяхното съществуване и запрелиства с интерес страниците, като понякога тихо възклицаваше под носа си: "Охо, така ли? Виж ти!", или пък, "Така си и знаех". Накрая изглежда намери това, което бе търсил и вдигна поглед към притихналите си домакини.\n- Да-а-а, - провлачи той - ето какво. Слушайте внимателно! - почеса върха на носа си - Да разгледаме следния казус. Помислете! - вдигна показалец - Ако аз мога да се появя петдесет и пет години след моето настояще, тук, а след това мога да се върна на мястото и времето откъдето съм тръгнал, то аз бих могъл да пренеса обратно знанието, което ще открия в бъдещето. Моето бъдеще е ваше настояще. Нали така? Тоест, аз мога да изпреваря моето научно време с половин век, ако използвам това, което видях, а в такъв случай в науката ще се появи необичаен скок в качеството на теориите и технологиите. Правилно, нали? - не дочака отговор и продължи - Но, както виждам в този алманах, - почука с пръст върху кориците - такъв скок липсва. Ето! Няма - наплюнчи палец и попрелисти няколко страници - По моему, вярвам и вие не ще отречете логиката, аз никога не съм бил тук в това настояще. Парадокс! - вдигна рамене и замислено се почеса по белите мустаци. - Всъщност, за да съм откровен с вас, аз знаех това, просто исках да се уверя с очите си. Такъв съм си аз - показа пожълтелите си зъби в широка усмивка.\n- Ето защо, от това следва, - поклони се пред тях - вярвам ще се съгласите, че аз днес не съм бил тук.\n- Доказателството за това държа в ръцете си. Тази книга, - вдигна алманаха пред лицата им - която така любезно ми донесохте - подпря с юмрук брадичката на лицето си. - И знаете ли? Изобщо, вие сте едни добре възпитани млади хора. А ние все обвинявахме младите. За всичко бяха виновни. Знаете как е... - запъна се малко - Оплаквахме се едни на други: "Новото поколение това, новото поколение онова." Питахме се: "На къде върви този свят?". Все нещо не ни харесва в младите. Обноски, музика, мода и така нататък. Но, да не ви отегчавам повече – разпери ръце - От мен ви дължа едно голямо "Извинявайте!". Приемете, че моята епоха се извинява на вашата епоха.\nСетне тромаво стана от стола. Така изправен, дори бе по-малък отколкото им се стори в началото. Въздъхна, а погледа му смутено се отклони към върха на обувките му. Не знаеше как да им го каже:\n- Съжалявам, наистина съжалявам, но сега трябва да потърсите спешно психиатрична помощ - закърши извинително ръце - С подходящ курс на лечение, не след дълго ще забравите за духовете, които са ви спохождали - погледна ги закачливо изпод гъстите си вежди – А-а-а, примерно, такива като мен - ококори очите си и се изплези с език, досущ като "онази" прочута снимка.\nПосетителят им направи пореден опит за поклон и без повече обяснения, бръкна в джоба на блейзера, направи странно движение, сякаш навиваше нещо с тирбушон и се разми в пространството. Столът на който допреди малко бе седял остана празен и Елена помисли, че трябва да седне. Краката и трепереха неконтролирано и едва се държеше изправена. Опита се да диша бавно и равномерно, но сърцето и ритмично галопираше.\n- Мама му стара! – изруга Емил - Дали ще ни повярват?\n- Не, - сигурна бе Елена - но нали затова ще ни лекуват? Нали така каза той? Ти знаеш, - сложи в чантата си дебелия алманах - той винаги е прав. Ще ни излекуват и това е - нежно го подхвана за ръката - Да вървим!\nот ogonommo » Сря Ное 10, 2010 7:02 pm\nИнтересна тема. Да подходим малко по-различно?\nСега, следващото е само мое мнение, но то е съгласувано с няколко наблюдения в различни научни области (физика, психология, биология...).\nВъзприемането на интервали от време, и изобщо понятията минало и бъдеще са особеност (не бих дръзнал да го нарека недостатък) в перцепциите на живата мислеща материя (т.е. поне за момента изключваме механичните системи). Това е "хитринка" на еволюцията, подсилваща процеса на адаптация и оцеляване. За нас времето стои над всичко и това си личи в уравненията, с които описваме взаимодействието между физически обекти във Вселената. Реално обаче минало и бъдеще не съществуват. Няма механизъм във Вселената, който да запомня и разбира събитията, за да знае кога нещо е парадокс и не бива да бъде допускано. Модерните теории са непълни, нямаме единна теория за Живота, Вселената и Всичко останало.\nЗа момента единственият подход за пътуване във времето (ако изключим горните ми съждения) са времепространствените тунели. Обаче пак според модерните теории пътуване обратно във времето през тунел би предизвикало експоненциално натрупване на енергия във входящия край на тунела и колапсирането му преди някаква материя изобщо да успее да премине. Доколко съществуването на тунелите и възможността през тях да бъде пренасяна материя или информация е отделен въпрос.\nПонякога Парадоксът на близнаците се посочва като пътуването във времето, но реално нито е такова, нито пък има парадокс.\nот Deckard » Сря Ное 10, 2010 10:23 pm\nИнтересен разказ, Алекс.\nМакар че пътуването във времето е чисто теоретична тема за дискусии, според мен в случая съществуват две възможни обяснения на този времеви парадокс:\n1. Настоящето не е променено, тъй като пътешественикът все още не се е върнал назад във времето, за да сподели наученото от алманаха със своите съвременници и да промени вече съществуващата времева линия. Докато не се върне обратно, той фактически е само наблюдател на бъдещето и не нарушава пространствено-времевия континуум (както би казал Док Браун ).\n2. Настоящето не е променено, тъй като при връщането си назад във времето с новите научни познания, пътешественикът е създал паралелна вселена (според една от теориите това става при всяка промяна на миналото), която съществува успоредно и независимо от предишната времева линия.\nот Алекс Белтов » Чет Ное 11, 2010 10:37 am\nOgonommo - да, ти не приемаш, очевидно, че времето е линейна функция с определена посока ( в случая от минало към настояще).\nДекард - ти приемаш линейната функция на времето, но търсиш слабостите на парадокса, който съм посочил.\nТ.е. темата може да продължи в 2 паралелни хипотези - едната приема, че времето е линейна функция , а другата, не.\nот Алекс Белтов » Чет Ное 11, 2010 1:54 pm\nДекард- по точка 1 от твоя пост:\nвариант 1 - ако той се е върнал обратно на същото място, откъдето е тръгнал ( 55 години и тринадест хиляди километра от това място), то очевидно е , че той вече се е върнал , преди да се срещне с Емил и Елена (1955 г , по линейна функция е преди 2010г.). А в алманаха от съвремието не намира рязък скок на технологии и научни открития.\nвариант 2 - ако се е преместил с още 55 години и 13 х км напред, как би се върнал обратно в своето съвремие. А той е световна знаменитост и ние знаем, че е бил там по време на своята смърт.\nпо точка 2 - от паралените вселени. повтарям , той е бил там по време и място на своята смърт.\nЕх, че интересно ми става.\nот Deckard » Чет Ное 11, 2010 2:21 pm\nАлекс Белтов написа: Декард- по точка 1 от твоя пост:\nПо мое скромно и непрофесионално мнение, пътуването в бъдещето само по себе си не влияе на миналото, освен в случаите когато пътешественикът се върне обратно в точката, от която е тръгнал. Аз си представям нещата по следния начин - когато започнеш пътуване във времето ти излизаш от линията на пространствено-времевия континуум и ставаш самостоятелно звено извън тази система, тоест спираш да се подчиняваш на нейните закони (които все още са напълно неизвестни на науката).\nПри паралелните вселени това не би трябвало да бъде проблем, тъй като отделните времеви линии могат да съществуват напълно самостоятелно една от друга. Дори моментът на смъртта му може да бъде различен в паралелната вселена.\nС други думи аз се връщам назад във времето, за да променя хода на историята, но всичко, което постигам е създаване на нова паралелна времева линия, която не променя нищо в познатото ми настояще. Според тази теория промяната на миналото е невъзможна, или поне няма видим резултат в настоящето.\nРазбира се, всичко това са чисти спекулации, които засега имат само теоретичен характер.\nот Шаркан » Чет Ное 11, 2010 2:58 pm\nбих ти бил благодарен да изложиш мнението си за пътуванията във времето някак тезисно, в разказа те ми мъглявеят.\nа за да говорим за пътуванията във времето, ни трябва работна хипотеза "що е време".\nочевидно е, че пътувания и скокове имат смисъл само ако си представим времето даже не като река, а като филмова лента (условно). Тогава преместването от един кадър в друг изглежда нещо нормално.\n(и пак, кое дава сигурност, че подобно разглеждане на времето е коректно?)\nОттам нататък - дали всякакви намеси са обречени на провал, защото "филмът" вече веднъж е "заснет"? Дали обаче е толкова динамичен, че всяка намеса води до преформатиране на реалността? Или става по механизма на мултиплициране на реалности - едната си остава същата, другата е следствие от намесата на пътешенственик във времето?\nА дали бъдещето СЪЩЕСТВУВА реално ("кадрите напред по лентата")?\nАми миналото (кадрите "назад")?\nаз нямам отговор на тези въпроси. Харесвам тайм-фантастика, но не я виждам като нещо повече от спекулация.\nот Goa » Чет Ное 11, 2010 4:00 pm\nПътуването в бъдещето би могло да влияе на миналото по следния начин: излизайки от настоящето и отивайки в бъдещето, човек създава вакуум в настоящето, тъй като изчезва от него. Това би могло да предизвика флуктуации в миналото до момента на неговото зачеване и всичко да се промени така, че той все едно не е съществувал. В същото време появата му в бъдещето създава подобни флуктуации, но с обратен знак - т.е. създава се среда в миналото на бъдещето толкова години назад, на колкото е човекът, в която среда той се ражда и живее до момента на "появата" си. Всичко това би могло наистина да стане във възникнала при прехода нова паралелна вселена, но би могло да стане и в настоящата.\nАбе въобще възможни са толкова на брой и толкова интересни спекулации по отношение на времето, че скоро времевата фантастика едва ли ще се изчерпи . Ето, пресен пример - Кънчо в новия си роман разглежда сякаш нова хипотеза - аз поне не съм я срещал досега. Преди 11 години в "Трупове в безгробна територия" Нина Ненова също изказа нова хипотеза, доколкото се разпростират моите знания. Та значи даже и в малката олющена църквичка може да се раждат нови идеи по отношение на времето\nот Алекс Белтов » Чет Ное 11, 2010 5:13 pm\nбих искал да мога тезисно, дори с доказателства, но не мога. Почти нищо не ми е ясно. Разбира се , разказът е спекулация върху мои размисли, но върху теории, които вече съм срещал. Аз не съм измислил нищо ново, разбира се. Нито мога да докажа нещо. Но определено се кефя, когато става дискусия и виждам различни гледни точки. Обогатяват ме.\nтова е смисълът на форума за мен.\nно личното ми мнение е:\nто не се е случвало. - или по-точно , може и да се е случвало, но няма доказателства за това. ( нещо като агностицизъм)\nот Deckard » Чет Ное 11, 2010 6:23 pm\nКато се замисля от физична гледна точка пътуването в миналото май е невъзможно, но пътуването в бъдещето е напълно осъществимо, стига да имаш достатъчно бърз кораб, който може да достигне скорост близка до тази на светлината. От тази гледна точка днешните астронавти също са пътешественици във времето, тъй като докато са в орбита за тях времето върви по-бавно отколкото за хората на Земята (но тази разлика е почти незабележима заради ниската скорост).\nот ogonommo » Чет Ное 11, 2010 6:32 pm\nДа, някъде говорихме съвсем мъничко за времето. Алекс, опитах се да кажа, че за нас понятието "време" е капан, една еволюционна патерица, която ни позволява да се адаптираме и оцеляваме по-добре. Т.е. съществува едно единствено непрекъснато променящо се СЕГА, минало и бъдеще съществуват в пространството на идеите; те са важни само за съзнаващите системи, чието оцеляване зависи от адаптирането към промени и тяхното предугаждане.\nПътуване във времето би означавало, че минало и бъдеще ФИЗИЧЕСКИ съществуват, което за момента е недоказуемо.\nDeckard написа: но пътуването в бъдещето е напълно осъществимо, стига да имаш достатъчно бърз кораб, който може да достигне скорост близка до тази на светлината.\nТака се изразяват физиците художествено. Забавянето на времето в една система, движеща се с релативистична скорост спрямо друга е в координация с теорията на относителността, т.е. реално времето тече с различна скорост в различните системи, но на практика пътуване във времето - когато един обект прекъсва съществуването си, за да започне новото си съществуване няколко мига, минути, часове и т.н. по-късно - не се осъществява.\nот Шаркан » Чет Ное 11, 2010 7:02 pm\nogonommo написа: Пътуване във времето би означавало, че минало и бъдеще ФИЗИЧЕСКИ съществуват, което за момента е недоказуемо.\nнещо повече - то не може да се представи като модел (подлежащ на доказване), тъкмо защото времето е само параметър, няма теория какво "представлява всъщност".\nот Deckard » Чет Ное 11, 2010 7:54 pm\nogonommo написа: Така се изразяват физиците художествено. Забавянето на времето в една система, движеща се с релативистична скорост спрямо друга е в координация с теорията на относителността, т.е. реално времето тече с различна скорост в различните системи, но на практика пътуване във времето - когато един обект прекъсва съществуването си, за да започне новото си съществуване няколко мига, минути, часове и т.н. по-късно - не се осъществява.\nТака е, в случая времето тече с различна скорост за екипажа на кораба и за останалия свят извън него, но това не е класическия вид пътуване, който най-често е обект на изследване от научнофантастичната литература.\nот ogonommo » Чет Ное 11, 2010 8:07 pm\nDeckard написа: но това не е класическия вид пътуване, който най-често е обект на изследване от научнофантастичната литература.\nТака е. Нещата във фантастиката се променят и част от писателите се опитват да измислят нови механизми и врътки, които да позволяват пътуване във времето или в паралелни вселени (които се създават при самия преход).\nВ най-твърдата фантастика пътуване във времето е невъзможно.\nРазминаването във вижданията ни с Алекс се състои най-вече в отправните точки. Той приема времето за даденост, за някаква линейна функция, но не успях да разбера на какво. Аз тръгвам от начина, по който човек възприема времето. От психобиологичните причини понятието "време" да е в основата на съзнателното ни съществуване. И твърдя, че е механизъм на еволюцията с цел А&O.\nНо всъщност Ники го обобщи кратко и ясно.\nот Goa » Чет Ное 11, 2010 9:31 pm\nРазминаването ви според мен е в това, че Алекс го е поставил в художествен текст, а ти разсъждаваш научно.\nНе знам какво значи "най-твърда" фантастика, но пътуването във времето си е една от основните теми в НФ. Няма значение какво в момента казва науката по въпроса. Ако НФ се съобразяваше с това, не би била НФ\nП.П. Също толкова невъзможна е телепатията и още куп други неща. То дали изобщо има фантастика, в която всичко е възможно?\nот ogonommo » Чет Ное 11, 2010 9:46 pm\nGoa написа: П.П. Също толкова невъзможна е телепатията и още куп други неща. То дали изобщо има фантастика, в която всичко е възможно?\nМисля, че има. Не съм чел много, за да дам заглавия. Но историята на човечеството до момента е една дълга научна фантастика.\nот Goa » Чет Ное 11, 2010 11:15 pm\nДа, така е - и за историята, и за фантастиката\nНо докато за историята можем да си спекулираме в рамките на шегата, то във фантастиката има направление (или група произведения, да речем), в което нищо от случващото се не е невъзможно, само че съвкупността, редът и интензивността на случване са крайно невероятни. Викат му хронотоп и си го броят за фантастичен похват. Извинявам се за отклонението, край на оф-топика.\nот Шаркан » Чет Ное 11, 2010 11:52 pm\nтелепатията, дори да се окаже невъзможна, пак е нещо определено и дефинирано във всеки свой компонент (мозък, мозъчна дейност, сигнали, вероятно електромагнитни).\nОбаче времето? Какво е ТО? Самостоятелно "явление"? Чиста абстракция?\nНяма значение как се разглежда - художествено или научно, защото винаги присъства, нека и неявно, определена концепция, която гласи, че "времето е..."\nИ всички произведения, които използват пътуванията във времето, негласно приемат, че миналото и бъдещето съществуват физически.\nИ, между другото, в най-чист и достъпен вид това го е изразил (единствен!) Стивън Кинг в "Ланголиерите".\nДобре е развил концепцията си и Азимов (Краят на вечността).\nЧестно казано, за други, толкова системно подредени обосновки не се сещам.\nот Goa » Пет Ное 12, 2010 12:37 am\nот akonitin » Пет Ное 12, 2010 12:44 am\nВремето не е нито функция, нито параметър, нито някаква си абстракция. Време без движение няма, значи време и движение са едно и също нещо, в статичен вид в теория на относителността има нещо наречено "мирова линия", тя графично (статично) отразява движението на материална точка в пространството, т.е. материалната точка в нашето простраство в пространство-времето става линия, това мисля е достатъчно за да се схване каква е физичната същност на времето.


Българската пророчица с рентгенови очи разкри важно предсказание за България - За Жената\nБългарската пророчица с рентгенови очи разкри важно предсказание за България\nЗловещата история в Бяла - Син живее 3 години с...\nВкусни идейки в сезона на барбекюто от близо и далеч\nМислех, че го има само по филмите! Докоснете с...\nСветовна звезда предлага 365.000 долара за този,...\n"Ти не си екстрасенс, ти се лечител, не се отчайвай, продължавай! Ти трябва да помагаш на хората!". Това завещала на старозагорката Момера Пенчева Ванга при една от последните им срещи.\nНа нея пророчицата разрешила на съпруга и да запише с диктофон целия им разговор. Сега той е една от реликвите на лечителката. "Срещали сме се може би 5-6 пъти, понякога тя ме е "викала", друг път аз имах нужда от нея", пояснява Момера простичко обяснимата близост на двете сродни души.\nСамата тя определя Ванга с една единствена дума: "Светица", пише "Стандарт". Случайно или не, но феноменалните способности се пробуждат у Момера точно на рождения й ден 11 юли преди повече от 25 години. Душата й изгаряла от болка. Само десетина дни преди това е загубила любимия си баща. Гордият габровски предприемач, когото не успяват да пречупят всичките злини на комунизма - национализацията, концлагерите на смъртта, постоянните гонения на фамилията, напуснал този свят малко преди да навърши 79 г. На помена у тях били все близки и познати хора.\nВ един момент Момера изведнъж "видяла" през дрехите като на рентген туптящото сърце на 65-годишен родственик. Картината била толкова жива, така подробна, с всички детайли, нюанси и цветове, че тя направо се стреснала. Вечерта споделила с майка си и съпруга си преживяното, но и двамата не й повярвали и дори се притеснили дали не е болна нещо. След няколко месеца при нова, случайна среща със същия човек Момера буквално изригнала. Без да я карат, и без тя да иска, започнала да разказва за заболяването му - базедова болест. Описала съвсем точно симптомите, стадия на заболяването, при кои лекари е ходил, какви лекарства взема.\nВъпросният мъж и близките му останали като гръмнати от безпогрешната диагноза и най-вече от надеждата, която им дала тя. Дори в онова време на недоверие и остракизъм към подобни феномени слухът за лечителската дарба на Момера се разнесъл като мълния. Тогава тя работела като счетоводителка в старозагорския клон на "Мототехника и автосервиз". От сутрин до вечер тук започнали да се тълпят хора, всеки със своята болка. И тя със свито сърце, тайно от властите и от шефовете, се опитвала да помогне на всеки. Един от най-незаличимите й спомени от този период е случаят с 8-9 годишно незрящо дете.\n"Не знаех какво трябва да направя, но по време на сеанса с цялата си душа поисках то да прогледне", връща лентата назад Момера. На излизане от сервиза сляпото момче изведнъж попитало: "Майко, защо вдигат тази кола?..." Момера само чула радостните писъци отвън на двора и разбрала безкрайно щастлива, че е успяла. На следващата година тя самата решава да потърси някакво обяснение за своите способности. И най-странното е, че го намира в Института по марксизъм-ленинизъм към тогавашния Градски комитет на БКП в София. По инициатива на младоците от тогавашния дискусионен клуб "Човек, Екология, Космос" към института я подлагат на пълни изследвания.\nМедицински светила отсичат без колебания: психически и физически здрава. Вкарват я в една болница и пред изумените погледи на лекари и пациенти Момера прави безпогрешни диагнози, описва в детайли историята на всяко заболяване. "Съдбата ни е програмирала с 99% даденост и само 1% дарба, но с усърдие, воля, желание и труд всеки от нас може да доразвие тези заложби до 50-60 на сто", убедена е лечителката. Именно на това се посвещава тя след промените, когато и у нас падат всички табута върху необяснимите явления. Заедно със свои колеги по съдба предприема дълго пътешествие из Европа.\nНай-дълго се задържат в Русия, където лекари и учени са широко отворени към феномените. По настояване на известния московски хирург акад. Дадвани самата Момера завършва с отличие пълния тригодишен курс за медсестра в Московския медицински институт. Пишат и само две четворки - по охрана на труда и физкултура. По време на престоя си в Русия лечителката участва и в груповите лечителни сеанси на проф. Мордашев на пострадали от радиацията при аварията в Чернобил. Те се провеждали в Украйна и в Двореца на спорта в руската столица.\nВ тези сеанси участвали още редица екстрасенси и бионерготерапевти от Русия и България. Но според очевидци само при Момера имало стълпотворение от хора, които искали да изпитат лечебната сила на нейната биоенергия. И някои от тях твърдели, че са почувствали облекчение още в залата. Плодотворният й престой в Русия обаче е свързан и с два опита за покушение над Момера. Тя не обича да си припомня тези кошмарни мигове, но така или иначе те са факт. Първият опит е по време на груповите сеанси и демонстрации в двореца на спорта в Москва. Веднъж на първия ред седнали трима странни мъже, облечени еднакво в кожени шуби като извадени от калъп.\nМалко след това на Момера и прилошало, започнала да се задушава, но по нейни признания успяла да се концентрира и да изгради енергиен щит срещу концентрирания поток от отрицателна енергия. Според една от най-любопитните версии агенти на всемогъщата тогава КГБ са изпробвали нов вид психотронно оръжие върху лечителката, за да разберат как ще действа върху човек с необикновени способности.\nВ Санкт Петербург пък съвсем непозната жена, очевидно пак от службите, се опитала да я отрови. По време на дългата визита на групата български екстрасенси за сигурността им се грижели прославените "червени барети". Въпреки това след демонстрация към Момера се приближила непозната жена и с усмивка и предложила пастичка. Старозагорската лечителка помислила, че домакините черпят и си взела един сладкиш да го опита.\nМалко след това усетила, че й става лошо, за миг дори загубила съзнание. Слава богу, около нея били куп лекари и приятели с дарба на лечители. След това й разказали, че са й направили спасителна промивка на стомаха с противоотровен коктейл от водка, сол и вода.\nТой предизвикал бързо и обилно повръщане и лечителката била спасена от сигурна смърт. И това покушение се приписва на КГБ. Според капацитети зловещите тайни служби искали да изпробват как ще подейства нов вид бързодействаща отрова върху чудотворци като Момера със силно биополе, което буквално ги пази като щит. Лабораторните изследвания в престижни институти и академии в Русия - в Санкт Петербург, Москва, Сибир, наистина потвърдили изключително силната биоенергия на Момера. Доказало го и Кирлиановата фотография. На снимките около пръстите и около гръдния кош ясно се откроявали плътни няколко сантиметрови светли полета.\nИ за нея, и за науката те са единственото разумно обяснение за необикновените й лечителски способности. "При сеанс от моето тяло се отделят частици, учените ги наричат "ментиони", които зареждат и освобождават от болката пациента, към който съм се концентрирала изцяло", пояснява лечебния ефект от своите сеанси Момера. Въпреки рентгеновата си памет тя самата не е правила сметки на колко хора е помогнала, колко семейства е ощастливила. Миоми, кисти, бучки, брадавици, циреи и всякакви доброкачествени образувания, гастрити, колити, неврити и всякакви възпаления - това са само малка част от болежките, които тя премахва като с вълшебна пръчица само след няколко сеанса. Момера пази пълна дискретност за най-видните си пациенти.\nСамо от снимките в двете й издадени книги човек може да се досети, че сред тях са може би футболният гений Диего Марадона, семейството на емира на Дубай, попзвездата Филип Киркоров, актрисата Аня Пенчева и още куп политици, държавници и шоузвезди. Голямата болка на Момера е, че за съжаление не може да лекува недъзите в обществото. "Ако имах тази възможност бих започнала от духовното здраве на нацията", признава тя. Лакомията, егоизмът, омразата, жаждата за власт според нея са първопричината за много тежки престъпления, а и за духовното здраве и просперитета на една държава. "България все още стои на подвижни пясъци, ще стъпим на здраво едва към 2020 г.", смята пророчицата с рентгенови очи.


6 юни 2015 | 23:45\nНовият крал на Европа се казва Барселона. Каталунците стигнаха до своя пети триумф в Шампионската лига след успех с 3:1 над Ювентус пред пълните трибуни на "Олимпиащадион" в Берлин. Головете за победителите отбелязаха Иван Ракитич в 4-ата, Луис Суарес в 68-ата, Неймар в 96-ата, докато Алваро Мората в 54-ата изравни и върна надеждите за исторически требъл на "Старата госпожа". Такъв обаче спечелиха Лионел Меси и компания, който е рекорден втори след този през 2009 година и общо осми в историята на Европа - Селтик, ПСВ Айндховен, Аякс, Манчестър Юнайтед, Интер и Байерн (Мюнхен).\nМомчетата на Луис Енрике спечелиха своя четвърти трофей (2006, 2009, 2011, 2015) в последните девет години от четири финала и общо пети за 23 години, докато "бианконерите" загубиха своя четвърти пореден финал (1997, 1998, 2003, 2015), първи от 12 години и общо шести, което е анти-рекорд в турнира от осем опита.\nЛегендарният халф на Барса Чави Ернанес пък се сбогува по-възможно най-добрия начин със своя 25-и трофей, вдигайки за първи път Шампионската лига като капитан.Каталунците стигнаха до триумфа след победа над шампионите на Англия, Франция, Германия и Италия във фазата на елиминациите.\nИспанският гранд вече изравни Байерн Мюнхен и Ливърпул, които също имат пет трофея, като само Реал Мадрид (10) и Милан (7) остават пред тях.\nОчаквано двубоят започна със сериозен натиск на отбора на Барселона, който беше сочен предварително за фаворит в сблъсъка. Още в четвъртата минута каталунците стигнаха до откриване на резултата чрез хърватина Иван Ракитич, който завърши отблизо фантастична акция на Барселона. Алба видя Неймар в наказателното поле, който макар да бе заобиколен от няколко играчи на противника успя да намери Иниеста. Халфът пък чукна топката до намиращия се до него Ракитич и хърватинът от няколко метра преодоля Буфон с много прецизен удар.\nТри минути по-късно Неймар отново създаде опасност пред вратата на Буфон и претендира за дузпа за игра с ръка на Стефан Лихтщайнер, но реферът Джунейт Чакър не отсъди наказателен удар. Ювентус беше близо до изравняване в 8-ата минута, когато след скоростна контраатака Алваро Мората се озова пред вратата на Барса. Младият испанец върна топката към Артуро Видал, но ударът на чилиеца мина над вратата. Положенията пред вратата на Ювентус обаче се редуваха едно след друго, а в 12-ата минута Джанлуиджи Буфон спаси вратата си от второ попадение след силен удар на Даниел Алвеш от границата на пеналта.\nВ 15-ата минута и Жорди Алба пробва мерника си, ударът му след изпълнение на ъглов удар беше доста разсеян.\nЕдва в средата на полувремето футболистите на Ювентус успяха да се отърсят от шока и изравниха играта. Алваро Мората стреля, но неточно. Италианците се настаниха в полето на Барса, което даде възможност този път футболистите от Каталуния да използват контраатаките като оръжие.\nИменно след такива скоростни акции на два пъти Луис Суарес получи възможност да стреля, като в 40-ата минута ударът му беше отразен от Буфон. В края на полувремето и колегата му Тер Стеген се наложи да се намесва след далечен удар на Клаудио Маркизио.\nВторото полувреме започна отново с по-активна игра на испанския тим. Още в първата минута мегазвездата Лионел Меси изведе Луис Суарес в наказателното поле, но уругваецът загуби равновесие, падна и не успя да нанесе удар. Три минути по-късно Буфон отново показа голямата си класа след удар на Суарес, който завърши контраатака на Барселона. Уругваецът нанесе удар по посока на вратата на Ювентус още в следващата минута, но му липсваше точност. В 50-ата минута и Меси отправи удар след фантастично разиграване на каталунците пред наказателното поле на Ювентус.\nВ 54-ата минута обаче "Старата госпожа" стигна до изравнително попадение чрез Алваро Мората, който отблизо елиминира Тер Стеген. Германският страж преди това беше отразил удар на Карлос Тевес, но при добавката на Мората беше безпомощен.\nГолът вдъхнови италианския тим, който упражни сериозен натиск. В 66-ата минута се стигна до най-скандалната ситуация в мача, когато Даниел Алвеш повали в наказателното поле Пол Погба. Реферът Джунейт Чакър обаче подмина ситуацията и не отсъди дузпа за Ювентус, което се оказа ключов момент, тъй като в последвалата атака, организирана от Меси, Луис Суарес успя най-сетне да стигне до попадение и така изведе Барселона отново напред. Малко по-късно интригата можеше да бъде убита от Неймар, но реферът отсъди игра с ръка на бразилския нападател.\nЗадайте въпрос към специалния гост на Хайнекен за финала - Роберто Карлос http://heineken.sportal.bg/talk\nКАТАЛУНСКАТА РАДОСТ СЛЕД МАЧА\nРакитич развя червени къдрици на лудо парти (снимка)\n14 юни | 17:00\nТевес се сдоби с къща в Мадрид (снимки)


14 млн. лева за компютри за ученици и учители отпуска правителството – PressCenter.bg\n12 000 преносими компютри ще са за ученици и 4000 за учители\nот pressmeg 14.10.2020, 15:00 1.3k Преглеждания\n„Приехме постановление, с което ще предоставим 14 млн. лева по бюджетите на училищата за закупуването на 16 000 преносими компютри, от които 12 000 за ученици и 4000 за учители“, заяви министърът.\nТова са средства от държавния бюджет, с които училищата ще закупят тези преносими устройства, допълни Вълчев и изрази надежда това да стане бързо, „в следващите седмици, до края на годината“.\n„Това не отменя ангажимента ни да закупим 80 000 устройства със средствата от Европейския съюз по инструмента reactEU. То е свързано с по-продължителни процедури, отколкото на нас ни се иска особено в този момент“, допълни той.\nВълчев уточни, че лаптопите ще бъдат използвани за електронно обучение при затваряне на училища или при карантиниране на паралелки, но най-вече за обучение в класните стаи. „Във всяка една класна стая учителят трябва да има възможността за осъществяване на електронно обучение и за работа с електронен дневник“, акцентира министър Красимир Вълчев.\nКатегорично към момента не се предвижда цялостно затваряне на училищата. „Към днешна дата 162 деца и ученици общо са констатирани с положителни проби и 159 учители в училищата и детските градини. Вече близо 30 дни са минали от началото на учебната година, това означава среднодневно по 5 ученици и по 5-6 учители“, обобщи той.\nПредишна новина Правителството дава 2,1 млн. лева за 2500 флакона „Ремдесивир“\nСледваща новина Кобрата: Скочиха, че обявих срещата с Джошуа, все едно мач няма


Как да разпознаем признаците на дехидратация - Здравословно - Съвети - Edna.bg\nКак да разпознаем признаците на дехидратация\nМного пъти сме си говорили за това колко е важно тялото да е добре хидратирано, както и необходимостта на организма от редовен прием на течности и конкретно на вода.\nНай-малкото защото в голям процент нашето тяло се състои именно от вода.\nТя ни е необходима, за да могат всички жизнени процеси да протичат правилно.\nСамо забележете: човешката кожа съдържа 80% вода, кръвта ни има 82% вода, съдържанието й в мозъка е 70%, дробовете ни съдържат цели 90% вода, а мускулите – 75%.\nТя е основна задвижваща сила на човешкия организъм.\nТя е тази, която ни прави жизнени, енергични и концентрирани.\nТова е само една от хилядите причини водата да е толкова важна за нашето тяло.\nИ когато не доставяме достатъчно течности на организма си, всъщност го застрашаваме от дехидратация.\nЖивеем в държава с умерен климат, но това не означава, че е невъзможно да се дехидратираме вследствие на дефицит на прием на вода. Наивно е да считаме, че само изложените на по-продължителни периоди на високи температури могат да достигнат до това състояние.\nАко са налични някои от следните симптоми, имайте предвид, че те издават дехидратация на организма и усетим ли ги, трябва незабавно да започнем процес по прием на течности - сухи лигавици, намалена еластичност и сухота на кожата, учестен пулс, чувство на унесеност и намалена по честота и количество по-тъмна урина.\nЗащо дехидратацията е вредна?\nВече споделихме, че повече от две трети от тялото ни е вода. Но за нейното правилно разпределение в и извън клетъчните пространства основна роля имат електролитите – калий, натрий и хлор.\nПри дехидратация тялото ни губи не само от вода, но и част от тези важни за транспортирането й в клетките минерали.\nТози процес води не само до нарушаване на водния, но и на водно-електролитния баланс в организма, който е ключов за бодростта, свежестта и енергията ни.\nЕто защо приeмът на достатъчното количество вода и течности е от ключово значение, когато говорим за превенция на дехидратацията.\nНо когато тялото ни вече е дехидратирано, приемът на вода или подсладени напитки не е достатъчно ефективен начин за въстановяване на водно-електролитния баланс в организма!\nКак да предпазим тялото си от дехидратация?\nЛетният сезон за съжаление често е съпроводен с вируси, предизвикващи повръщане и диария. В допълнение – високите температури, повишеното потене и физическа активност през летния сезон засилват значително риска от дехидратация на организма и нарушаване на водно-електролитния баланс.\nЕто защо специалистите препоръчват успоредно с медикаментозното лечение да се провежда и хидратация чрез прием на елекролитни напитки.\nТе се предлагат без рецепта в аптеките, под формата на прахчета, които се разтварят в трапезна или преварена вода и могат лесно да бъдат приготвени.\nНай-добре е съставът на елекролитните напитки, които използвате да бъде съобразен с препоръките на Световната здравна организация и на УНИЦЕФ.\nТе са подходящи и за деца, а както знаем малките трудно биха могли да бъдат накарани да пият вода редовно, за да ги предпазим от дехидратация през лятото.


Питка с бекон и топено сирене - Рецепта | Gotvach.bg\n» Питка с бекон и топено сирене\nПитка с бекон и топено сирене\n"Нежен и ароматен хляб с парче бекон и топящо се в устата сирене - неустоимо удоволствие!"\nЗатоплете леко млякото и добавете маята, разтворете я и сложете захарта и супена лъжица от брашното. Оставете маята да шупне и утрои обема си.\nПресейте брашното в купа и направете в средата кладенче. Отделете един жълтък от яйцата за намазване в края и сложете яйцата в кладенчето. Посолете брашното и сложете мекото масло. Размесете с ръце и сипете млякото с маята.\nОмесете гладко тесто, което да не лепне по ръцете, покрийте го с чиста кърпа или фолио и оставете да втаса за час.\nБекона и сиренето нарежете на парчета, бекона разрежете на тънко, но така че да може да увиете парче сирене в него.\nРазмесете тестото, изкарайте натрупалия се в него въздух и разточете на кора, навийте я на руло и след това разрежете на около 15 парчета. Всяко парче разточете малко и сложете в него парче сирене обвито в парче бекон.\nЗатворете тестото и оформете на топче. Във всяко топче трябва да има сирене с обвит бекон около него.\nНамажете тава с малко олио и подредете топчетата произволно в нея. Намажете с разбития жълтък и оставете да втаса отново за 30 мин.\nЗагрейте фурната на 170 градуса. Поръсете питата с малко сусам и сложете да се изпече за около 50 мин.подобни рецепти тук\n5Питка с топено сирене\n6Питка венец с топено сирене\nПица с топено сирене и бекон\nПълнени гъбки с бекон и топено сирене\nПитка с топено сирене и мортадела\nПитка с кайма, гъби и топено сирене\nПитка лодка с топено сирене, моцарела, кашкавал и луканка2\nБъркана пица с бекон, гъби и топено сирене\nПитка за здраве с топено и краве сирене8\nПържоли с Топено Сирене\nКартофи с бекон, топено сирене и сметана\nХляб с бекон


Момчета вижте какво прочетох... | BB-Team форум\nМомчета вижте какво прочетох...\nнамерих следния пост,доста тревожен!!!какво мислите по въпроса?\nЗаглавие: Историята на Едни масови мошеници\nМоля ви прочетете и предайте това послание на приятелите си или колегите в залата! Четете внимателно, струва си до последната запетая... .\nТака приятели няма да бъда многословен но трудно мога да вместя в няколко реда буйния гняв който ме обхвана прочитайки вече доказани данни от изследване. Изглежда че масовата манипулация на потребителя завзема вече далеч по-върховни фронтове. През лъжата до измамата и всичките и разновидностти. И това не е едно от нещата за който всички разбират а никой не си дава сметка. ФАКТА че Българина се тъпче с некачествени храни всеки ден-цял ден е достатъчно показание за ниската степен на прозрачност и\n“сертифициран” контрол на производствените процеси. Сега искам да ви дам историята на едни МРЪСНИЦИ които манипулират на пазара десетки хиляди млади и амбицирани билдъри като мен които вече няколко години имат наглостта да злоупотребяват с предоставените им права. Наглостта среща действеителността и там става сцена на такива глобални изцепки засягащи цялото и общностното а не отделното. Нека продължа\nИсторията е на РЕНОМИРАНАТА марка Нутрим (Nutrim)Nutrim\nкоито налагат на пазара си капани с техните стоки за неопитни и незапознати потребители. Е момчета и момичета конспирацията е разкрита и завесата се вдига официално!\nТеория: Млечно яйчния протеин е изключителен суплемент който се слави с завишено процентно съдържание на белтък. В Продукта\nPRO 90 GOLD Nutrim най-нагло изгравират с голям фонт цифрите 90% СЪДЪРЖАНИЕ НА Млечно-Яйчна съставка.\n90грама млечно-яйчен белтък за 100грама.\nМного билдъри закърняха и изхвърляха сума пари по закупуването на лъскавите опаковки на фирмата и техните типични маркетингови стратегии.\nЕдна дружина Пионери от форума на BB-Team решиха да помогнат с дръпването на завеската като изпратиха на независима комисия от ХЕИ в състав който не беше информиран за името на продукта. 400 грама протеин бяха изсипани в буркан и маршрутизирани в техните лаборатории за изследване на средното съдържание на белтък за 100 грама.\nРезултатите изискваха своята жертва и сега това нямаше да се пише ако те не бяха дали от джоба си за което всички трябва да сме им признателни.\nРезултатите 1:1 копие заверка с печат от ХЕИ можете да видите тук :\nИскам да подчертая че ако това беше нормална страна с нормалните закони за качество нямаше изобщо да се налага един кюп разгневени до побъркване спортуващи да търсят истината с цената на всичко. Подяволите финансите, но вижте снимката колкото и мудно да ви я отвори. Подяволите жалките им задници но това е мошеничество от първа ръка и аргументите са достатъчно ясни и показателни. Българина е свикнал с манипулациите и това надявам се да насочи средностатистическия спортист към малката и универсална истина :\nБългарските суплементи не струват пукната пара!\nПодяволите трупането на състояния с цената на такива измами. Подяволите човека отговорен за това. Подяволите Комисията за Следене на Качеството.\nСега след като на всички е ясно мисля че извода е повече от ясен :\nПРОДУКТИТЕ НА НУТРИМ НЕ СТРУВАТ ПУКНАТА ПАРА!\nДано сбъркват опаковките и пакетират погрешно.\nДруги аргументи няма да ги спасят а за момента има няколко дела които изчакват своето време. Скоро ще им се даде старт и Нутрим ще остане без разрешително.\nБлагодаря за вниманието приятели и се надявам да съм ви бил полезен.\nП.С. И след прочетеното...направо се разочаровах,а мислех в петък да си купувам Л-карнитин на Нутрим!!!ужас!!!\nБааааххти..подозирах ги тези мошенници...а им ползвам продуктите от 1996г..още като се пръкнаха.Сега пя ВПИ и мисля че е добър..дано поне цената от 33кинта за кило..да е няква гаранция за качество\n[quote author=“July_morning”]намерих следния пост,доста тревожен!!!какво мислите по въпроса?\n:shock: :shock: :x\nВие пък сега прочетохте нещо за про голд и сега ще се откажете от всичко.Не преувеличавайте\n[quote author=“djgorgio-ASTOR”]Вие пък сега прочетохте нещо за про голд и сега ще се откажете от всичко.Не преувеличавайте\nМи то най-вероятно повечето продукти са им боклуци.\n[quote author=“SNC”][quote author=“djgorgio-ASTOR”]Вие пък сега прочетохте нещо за про голд и сега ще се откажете от всичко.Не преувеличавайте\nМи щом не им пречи да лъжат за точно съдържание за един продукт какво ли им пречи да лъжат и за останалите...въпреки че имаше около мен и доволни хора от НУТРИМ но явно само от цената май са биле доволни\nАз например не бих се наел да нвърдя, че всичките им продукти са боклуци, все пак кой знае за другите, ама поне е логично да е така. Интересното е, че някой е сложил линк към темата във форума им, с молба за коментар, ето го отговора:\n“Това са поредните атаки към фирмата от ” някои доброжелатели “. Всичко е борба за пазар, и съм сигурен че целия този скандал е предизвикан от някои други конкурентни фирми. Може да доидете до офиса и да вземем една опаковка Про Голд 90 и да отидем да я изследваме, за да видите какъв ще е резултата в деиствителност! И искам да попитам защо се занимавате само с нашата фирма а не изследвате някои други фирми, да не назовавам имена. Лично според мен това е поредния опит да бъде подлята вода на Нутрим.”\nПри което пиша на MoDeRaToR NuTRiM, че няма да отида до офиса им да ми даде кутия с ПРО ГОЛД, защото не знам каква кутия ще ми даде, но веднага съм съгласен с техен упълномощен представител, да вземем една кутия от произволно избран магазин и занесем по една проба в ХЕИ и в една частна лаборатория. И резултатите ако не да са същите, то поне да се доближават до изнесеното инфо на етикета, да ме съдят за уронване на престиж, нанесени загуби и к`вото си искат, но ако са като нашите, да се извинят публично!!\nПознайте какво стана!! Постът ми беше изтрит! Пак писах, пак беше изтрит. Без отговор. Какво да говорим!\nТака имам един приятел който тренира от 6 години и още от тогава ползва продукти на нутрим.Почти през цялото време е пил Про голд 90.От 1 година и нещо пие Пюр Уей и креатин и липозан и какво ли не и е просто уникален.Не спазва някакъв уникален хранителен режим.Сега незнам дали е от гена или от храната която приема,но според мене без добавките нямаше да е това което е сега.Според мене е прекалено пресилено да отписваме цялата фирма,заради един продукт.Съща така искам да кажа,че Про голда е протейн от нисък клас.За тази цена такова качество.Имам много приятели дето използват креатина на Нутрим и твърдят,че е едни от най-добрите на БГ пазара,ако не и най-добрия :)\nНе защитавам нутрим нито ми е притрябвало да го правя,но просто ми е много чудно всичките им продукти да са боклуци.\nПоловин час по-късно: пак писах, пак ми изтриха поста. 8)\nВече започвам да се забавлявам... :D\nхахахаха еми явно за да ти трият поста не им е много чиста работата ама дано се поучат..и да си стегнат продуктите...\n[quote author=“DOUBLE_B”]хахахаха еми явно за да ти трият поста не им е много чиста работата ама дано се поучат..и да си стегнат продуктите...\nАко си стегнат продуктите няма да са на тази печалба, на която са до сега.\n[quote author=“Neo”][quote author=“Neo”]\nАм да ама ако напишем 20 човека по един пост може да ни забележат :))\nДайте едно примерно текстче да го пейстнем по един път\nДа ве верно и аз видях поста ти преди ден два а сега наистина го няма. От Нутрим стават смешни. По този начин просто затвърждават мнението, че стоката им е некачествена. Дали обаче тази информация стига до висшето ръководство на фирмата им или само модератор на форума им знае че ВЕЧЕ ВСИЧКИ ЗНАЕМ?\nТук на страница 7 може да забележите въпросната личност която ни цензурира постовете в техния форум но не му се сърдете това му е работата на младежа - http://nutrim-bg.com/review/Review-013-net.pdf\nТрябваше да отричат до последно, не да трият постове.. :idea:\nПоне знам, че той знае :wink: :arrow:\nНезнам дали по този начин зимам отношение по темата, но ми стана МНОГО интересно. И вижте на какво се смея всеки път като чуя “Нутрим”:\nДобре дошли в Интернет-магазина на НУТРИМ!\nНие се грижим за Вашето здраве и ценим Вашето време ...\nТук ще намерите продукти с гарантирано качество!\nЗабавно нали ? :twisted:\nПълния “текст” можете да намерите тук.\nс НУТРИМ ще завладеем света .Европа пази се :)\nОставили са само постовете които им изнасят сега ще им драсна 1-2 и аз\nщом pro gold е боклук какво остава за евтиния гейнер който пия на nutrim… :? проясни ми се работата :evil:\nЕееее таман мислех да си купя!\nРадвай се, че не си. Аз лично никога не съм ги харесвал тия Нутрим, въпреки, че и аз съм един от многото измамени...\nАЗ ПЪК ПРЕДИ ВРЕМЕ ИЗДУМКАХ КАМ 5 КУТИИ про голд90 но на последната кутия отпрет пишеше 90% пък отзад 50,3 и спрях .то на всички протеини на нутрим сега е така взамете един независимо какъв и вижте разликите в това какво пише оторед и какво пише отзад., АЗ лично сам се отказал от тази фирма отдавна!!! :x\n[quote author=“emodi”]на последната кутия отпрет пишеше 90% пък отзад 50,3 и спрях\nЗначи копелетата подмениха етикета, за да не носят съдебна отговорност така ли ... :evil: :evil:\nСега проверих на сайта им: вече не пише никъде 90%!! Само на каталогчето и сигурно ще го махнат скоро!\n[quote author=“manson”][quote author=“emodi”]на последната кутия отпрет пишеше 90% пък отзад 50,3 и спрях\nТака ли, бе?! Е, това е новина, честно!! :D :D\n[quote author=“Neo”][quote author=“manson”][quote author=“emodi”]на последната кутия отпрет пишеше 90% пък отзад 50,3 и спрях\nМале те са се, насрали щом са сменили етиките и другите си реклами на Про 47-то :-) !!! много долни боклуци са\nеми честито ви за победата :D\n[quote author=“emodi”]АЗ ПЪК ПРЕДИ ВРЕМЕ ИЗДУМКАХ КАМ 5 КУТИИ про голд90 но на последната кутия отпрет пишеше 90% пък отзад 50,3 и спрях .то на всички протеини на нутрим сега е така взамете един независимо какъв и вижте разликите в това какво пише оторед и какво пише отзад., АЗ лично сам се отказал от тази фирма отдавна!!! :x\nНе си прочел добре етикетчето от задната страна ... там най-горе не си чел.Това 50,3 е за една доза ,а не на 100гр ... ето какво пише примерно на Hi-Fit:\nВСЯКА СРЕДНОДНЕВНА ДОЗА ОТ 70г HI Fit Special(4 1/2 супени лъжици) ПОДХОДЯЩА ЗА ЧОВЕК С ТЕЛЕСНА МАСА 75-80кг СЪДЪРЖА:\n57.4 g Протеини .... и прочие\nМислех да изчакам малко с коментара за процентите, но след като подхванахте въпроса да разясня какво ми каза доцент от мястото където занесох про-голд-а:\n“Тези 90% млечно-яйчен протеин които пише отпред са всъщност 90% от тези 53% процента белтъчини отбелязани в/у задната страна на етикета. Останалите 10% не е ясно какъв вид белтъчини са - най-вероятно растителни.” Правете сметка какво пиете дори и да отговаря на етикета! Извинете ме ако цитата не е точен, но ми се наложи да го цитирам по памет.\nАма на задната страна пише какво има в една доза, а не на 100гр....\nJuly_morning от къде си взела материала който си постнала? Ако имаш възможност дай линк. Хубаво е, че хората взеха на сериозно това което правим!\n[quote author=“MaXo”][quote author=“emodi”]АЗ ПЪК ПРЕДИ ВРЕМЕ ИЗДУМКАХ КАМ 5 КУТИИ про голд90 но на последната кутия отпрет пишеше 90% пък отзад 50,3 и спрях .то на всички протеини на нутрим сега е така взамете един независимо какъв и вижте разликите в това какво пише оторед и какво пише отзад., АЗ лично сам се отказал от тази фирма отдавна!!! :x\nмноо хубаво го прочтах даже .На по старите пише за 100 гр. -90,1протеин а на скорощния пак за 100гр. 50,3 а останолото кво е ...кои знае????? :?:\nЕ аз имам до мен 2 кутии и не пише да е на 100гр... пише ,че е за една доза ... която е различна ... на едни е 4 лъжички ... на други 4 1/2.. и 5 лъжички има... според вида протеин :wink: При Про Голд пише състав в 4 1/2 лъжички ... или го смятат 65гр ... пише ,че съдържа 58.8г протеин.Не знам какво гледаш ти ... моя е взет от Билла\nhttp://forum.tialoto.bg/viewtopic.php?p=13365&sid=c97cbca4da64f3ac48e260f964305e13 ето от къде е взет материала.\n[quote author=“head_hunter”]Мислех да изчакам малко с коментара за процентите, но след като подхванахте въпроса да разясня какво ми каза доцент от мястото където занесох про-голд-а:\nПо принцип е така. На западните протеини на прах, пише колко процента съдържанието е конкретния протейн от общия. И вече от другата страна пише колко е грама протеин има в една или повече дози и човек трябва сам да си смята процента протеин от общото тегло. Но на кутията на ProGold съм 100% сигурен, че пише (или поне пишеше) процентното съдържание на протеин от общото тегло, и от зад на кутията пишеше в 100гр прах се съдържат 90,5гр протеин. Някъде в Монтана трябва да имам стари кутийки.\nПо-късно ще взема да ви снимам една кутия ....\nКак да не твърдят, че е 90%!\nВсяка среднодневна доза от 65гр PRO GOLD 90 (4 1/2 супени лъжици), подходяща за човек с телесна маса 75-80кг, съдържа:\nпротеини: 58,8 гр\nвъглехидрати: 1.6 гр\nсоли и витамини: 2.0 гр\nдруги: 2.0 гр.\n65гр Х 90,5% = 58.8 гр.\nДам то4но това пише на задната страна. :D Държи ли някой да се занимавам да го снимам...\nВсички български продукти не струват и пукната стотинка ако питате мен...


Лига Европа се завръща: 1/16-тина... | мисляФУТБОЛ\nЛига Европа се завръща:\nпубликувано на 20 Февруари, 2020 / Четеш за 9 минути\nЛига Европа се завръща отново през февруари, за да навлезе в заключителната си част. В нея участват първите два отбора от всяка група на груповата фаза на турнира, както и третите отбори от груповата фаза на Шампионска лига. Именно поради тази причина имаме 32 отбора, които ще се изправят срещу своя опонент, след предварително изтеглен за целта жребий,\nза да спорят за трофея във „втория по сила европейски турнир“ (както е известна). Във фазата на директните елиминации всеки отбор усеща, че е близо до целта и само още няколко мача го делят от потенциален трофей. Тук вече и „малки“ и „големи“ отбори дават всичко от себе си, за да достигнат финала.\nА ето и какво ни предстои да видим в 1/16-тина финалите на турнира:\nСпортинг Лисабон завърши (изненадващо или не) 2-ри в своята група, зад австрийския ЛАСК Линц. В първенството на Португалия отбора традиционно се намира непосредствено зад Порто и Бенфика, което и в момента отново е факт. През зимния трансферен прозорец Спортинг Лисабон се раздели с може би най-изразеният си талант в лицето на Бруно Фернандеш, който се отправи в посока Манчестър Юнайтед. В състава си португалците имат няколко опитни играчи в лицето на Нето и Жереми Матио, но нищо впечатляващо като изявени звезди.\nПодкрепяният от Реджеп Ердоган турския клуб Истанбул Башакшехир постигна сериозно израстване в последните няколко години. Част от доказателствата за това са, че отбора от Босфора успя да се класира първи в своята група, изпреварвайки тимове като Рома, Борусия Мьонхенгладбах и Волфсбергер.\nТук очаквам резултатни мачове между равностойни отбори, като и двата тима смятам, че ще спечелят домакинските си мачове, но ми е трудно да предположа кой ще бъде краен победител. Единственото нещо, което не винаги е от полза и не може да се разчита на него, ала има логика да наклони леко везните, е факта, че вторият мач се играе в Истанбул, а всички знаем каква е атмосферата по стадионите в този град.\nПрогноза: Истанбул Башакшехир продължава на 1/8-финал\nMaurice Flesier, Greece vs Turkey, 17 November 2015, resize, crop, filter, CC BY-SA 4.0\nПрез този сезон Хетафе се представя изключително добре в испанската Примера Дивисион, като поне към момента успява да разчупи статуквото на титулярите в челната тройка на Испания - Реал Мадрид, Барселона и Атлетико Мадрид, заемайки 3-то място във временното класиране. Традиционно испанското първенство е с голям акцент върху домакинските мачове, но този сезон Хетафе се представя доста добре и като гост.\nАякс обаче е големият фаворит в този мач: през миналата година те успяха да се класират за 1/2-финал на Шампионска Лига и само няколко секунди ги деляха от класиране и на самия финал, ала тогава Лукас Моура обърка плановете им... Също така, през тази година Аякс до последно заемаше едно от двете челни места в групата си в Шампионската Лига, докато не дойде момента в който посрещна Валенсия - „Прилепите“ победиха с минималното 1:0 (и то в Холандия).\nСмятам, че макар и Аякс да разпродаде немалка част от състава си от предходния сезон, те все още разполагат с по-добрите футболисти и ще успеят да преминат през тази фаза на турнира.\nПрогноза: Аякс продължава на 1/8-финал\nДатският Копенхаген се изправя в директен сблъсък срещу шотландския Селтик. „Лъвовете“, предвождани от норвежкия специалист Столе Солбакен, сякаш в последните няколко сезона позагубиха от своя блясък и не са „сигурния шампион“ в Дания, въпреки титлата им от предходния сезон.\nОт друга страна, „Келтите“ от Глазгоу се представят страхотно в последно време, като в момента водят пред Рейнджърс с десетина точки в местното първенство. Също така смятам, че като цяло Селтик е по-големият отбор от двата, което мисля ще се докаже по време на тези мачове.\nПрогноза: Селтик продължава на 1/8-финал\nБез да подценявам състава на ЧФР Клуж, техните заслуги и израстване в румънското първенство в последните години, за мен участието им в Лига Европа ще приключи тук. Не само, че Севиля е по-класен, по-титулуван и по-добрия от двата отбора като цяло, но и те са сред сериозните претенденти за поредна титла от този турнир, тъй като „Андалусийци“ притежават рекорда от 5 на брой спечелени купи в турнира.\nПрогноза: Севиля продължава на 1/8-финал\nКлуб Брюж – Манчестър Юнайтед\nБелгийците от Брюж показват страхотна игра и атестат затова са не само позицията им в последните няколко години в местното първенство, ами и мачовете в Шампионска Лига през миналата година (особено срещу отбора на Реал Мадрид). Те наистина имат силите и аргументите да спорят с този Манчестър Юнайтед.\nОт друга страна, тимът на „Червените дяволи“ не е на себе си от напускането на Сър Алекс Фъргюсън и се лута в опити да намери своето амплоа. А това е отбор в чието лице шотландецът създаде един истински шампион, и феновете стават все по-нетърпеливи и ожесточени за трофеи. Това обаче е „грешка“ на САФ – той превърна Юнайтед в традиционен носител на купи и титли, и сега сякаш феновете очакват нещо, което по право им се дължи, ала това не е точно така – всичко трябва да се завоюва.\nПо всяка вероятност Маркъс Рашфорд няма да успее да се възстанови за тези срещи, но има вариант това да направи Пол Погба. Също така, „Червените дяволи“ ще бъдат подсилени от Бруно Фернандеш в атаката. Смятам, че макар и с малко, Манчестър Юнайтед ще бъде краен победител в този 1/16-тина финален сблъсък.\nПрогноза: Манчестър Юнайтед продължава на 1/8-финал\nПрочети 'Израстването в играта на Рашфорд - от Моуриньо до Солскяер'\nЛудогорец – Интер Милано\nЕто го и големият мач, очакван от доста от феновете на футбола в България! Българският тим на Лудогорец се изправя срещу италианския гранд Интер. Изглежда като битка между Давид и Голиат, в която обаче сякаш фаворита ще успее да случи нужното, за да продължи напред. „Нерадзурите“ разполагат с изключителен състав и треньор в лицето на Антонио Конте. Тази година те са и основният съперник на Ювентус за „скудетото“ в Италия.\nПрогноза: Интер Милано продължава на 1/8-финал\nАйнтрахт Франкурт – Залцбург\nТози сблъсък предвещава голов спектакъл и незабравимо шоу за обикновения футболен зрител, в същото време немалко инфарктни моменти за привържениците на някой от тези два отбора. Наистина една от може би най-непредвидимите срещи на този етап от турнира. Айнтрахт са страхотен отбор, играят много атрактивно и атакуващо, особено както се казва - ако имат ден, докато Залцбург… ами те правят същото!\nВ зимния трансферен прозорец австрийците се разделиха с двама от своите най-важни футболисти – Минамино, който отпътува в посока Ливърпул и Ерлинг Халанд, който бе трансфериран в Борусия Дортмунд. Това ще бъдат две много сериозни липси в отбора на Залцбург. Въпреки това, освен много голове, очаквам в следващата фаза да видим „Червените бикове“.\nПрогноза: Залцбург продължава на 1/8-финал\nWerner100359, FC Salzburg versus KRC Genk (UEFA Championsleague 17. September 2019) 20, resize, crop, filter, CC BY-SA 4.0\nБлясъкът на украинския футбол сякаш позападна в последно време и както Шахтьор Донецк така и Динамо Киев не са тези отбори, които можеха да се изправят срещу почти всеки друг тим в Европа. Поради тази причина факта, че Шахтьор водят на Динамо Киев в първенството с 14т. не ми се струва достатъчен признак за мощ от тяхна страна.\nБенфика от друга страна се представя невероятно в родното първенство (което е и далеч по-класно от украинското). Над „Орлите“ от Лисабон, както може би част от вас знае, тегне проклятието на Гутман – бивш треньор на Бенфика, който бива уволнен след като 2 поредни пъти печели КЕШ. Тогава той проклина португалците „100 години да не спечелят европейска титла“. За момента проклятието все още не е развалено и Бенфика има зад гърба си финали в евротурнирите, но не и купа от тях.\n„Орлите“ ще дадат всичко от себе си, за да продължат в следващата фаза, ала дали ще им стигнат силите за трофей от турнира – е, предстои да разберем!\nПрогноза: Бенфика продължава на 1/8-финал\nГлазгоу Рейнджърс – Спортинг Брага\nРейнджърс изживя сътресение през последните 8 години като от основен претендент или носител на титлата те се спуснаха до четвъртото ниво на шотландския футбол заради наказание. Бавно, но славно тимът от Глазгоу се завърна в елита, печелейки промоция всяка последователна година и запазвайки честта си. Начело със Стивън Джерард, клубът изглежда на прав път и е въпрос на време отново да започне да печели трофеи.\nСпортинг Брага са един от симпатичните португалски отбори, които играят офанзивен и приятен за окото футбол. В първенството също се справят добре, като се намират доста зад Бенфика и Порто, делейки 3-тото място със Спортинг Лисабон.\nТова отново се явява като доста равностоен сблъсък без изявен фаворит. Затруднявам се да дам акуратна прогноза, но „интуицията ми сочи на север“.\nПрогноза: Рейнджърс продължава на 1/8-финал\nУулвърхямптън Уондърърс – Еспаньол\n„Вълците“ на Нуно Еспирито Санто изглеждат като фаворита в тази 1/16-тина финална двойка. Уулвърхямптън са изключително добре окомплектован отбор и се справят страхотно в може би най-конкурентното първенство в света – английското.\nЕспаньол от своя страна е от отборите, които направиха силен сезон (което и ги класира в Лига Европа), обаче се усеща липсата на рутина в отбора и сякаш този турнир им „идва в повече“. Макар и да се класираха първи в групата си, „папагалчетата“ от Барселона не се представят никак добре на домашната сцена и са на дъното на таблицата. Смятам, че за тях самото достигане до тази фаза е напълно достатъчно и те ще се концентрират в борбата за оцеляване в Примера Дивизион.\nПрогноза: Уулвърхямптън Уондърърс продължава на 1/8-финал\nПредстои да разберем дали на „Драконите“ ще им се наложи да пият „Аспирините“ за главоболие, или пък няма да имат особени сътресения по пътя към следващата фаза на турнира. Обективно погледнато, това отново се очертава да бъде много труден и непредсказуем сблъсък. Давам леко предимство на по-обиграния отбор, който по-често участва в европейските турнири.\nПрогноза: Порто продължава на 1/8-финал\nТук по-класният от двата отбора е Базел, който спечели своята група, съревновавайки се с отбори като Хетафе, Краснодар и Трабзонспор. Кипърци сякаш по-скоро имаха късмет с жребия и по случайност са тук, тъй като се паднаха в една група с отборите на азербайджанския Карабах, люксембургския Дюделанж и Севиля, и успяха да стигнат до второто място, даващо право на участие в тази фаза на турнира.\nПрогноза: Базел продължава на 1/8-финал\nЛАСК Линц – АЗ Алкмаар\nИ двата отбора се намират в добра форма в домашните си първенства, като заемат едни от челните позиции. И двата състава бележат доста голове и играят добър футбол. Тук освен на резултатни мачове, ще си позволя да заложа на нещо, което се счита за лека изненада.\nПрогноза: ЛАСК Линц продължава на 1/8-финал\nВ Германия битката за първенство е в разгара си - много са отборите, които са разделени само от няколко точки и се борят за челните места във временното класиране. Волфсбург не се намират точно на тези позиции, ала те играят редовно, а самата бундеслига е на топ ниво.\nВ Швеция обаче, с оглед на разположението ѝ и по-различните климатични условия, първенството още не е започнало. Малмьо едва ли са в оптимална кондиция и надали ще имат силите да отстранят германския си съперник.\nПрогноза: Волфсбург продължава на 1/8-финал\nРома – КАА Гент\n„Вълците“ от Рим са подчертания фаворит (на теория) в този сблъсък. Струва ми се също така, че теория и практика ще се съчетаят в едно след изиграването на двата мача помежду им. Не подценявам Гент, сигурен съм, че ще дадат всичко на което са способни, ала смятам, че няма да бъде достатъчно срещу далеч по-класния им съперник.\nПрогноза: Рома продължава на 1/8-финал\nОлимпиакос имат изключителни привърженици и на техния стадион се играе много трудно, тъй като феновете им правят всичко възможно, за да деморализират гостуващия отбор. Арсенал пък не са този отбор, който познаваме отпреди 5-10 години и също (подобно на Манчестър Юнайтед) търсят себе си. Въпреки всичко „Артилеристите“ са фаворита измежду двата тима.\nПрогноза: Арсенал продължава на 1/8-финал\nНа 20-ти февруари предстои да се насладим на първите мачове от Лига Европа и да видим какво е отредила Фортуна за тях. Каквото и да се случва, който и да победи, който и да отпадне, нека си пожелаем зрелищни мачове, изпълнени с много голове, обрати и вълнуващи моменти.


No Comment - Помпео: Трябва да се изправим срещу Иран!\nСамо така ще се постигнат мир и сигурност в Близкия изток\nДържавният секретар на САЩ Майк Помпео каза, че светът "не може да постигне мир и сигурност в Близкия изток, без да се изправи срещу Иран", предаде Асошиейтед прес.\nПомпео направи изявление преди първата сесия на конференцията за сигурността в Близкия изток във Варшава.\nЗастанал до израелския премиер Бенямин Нетаняху, Помпео каза, че "отблъскването" на Иран е водещо за справяне с всички останали проблеми в региона. Държавният секретар направи изявлението си в присъствието на няколко високопоставени лица от арабски държави.\nСАЩ и Полша са спонсори на "Министерската среща за насърчаване на бъдещето на мира и сигурността в Близкия изток", която изглежда съсредоточена главно върху изолирането на Иран, отбелязва агенцията, цитирана от БТА.\nТехеран осъди форума като американски антиирански "цирк". Русия каза, че няма да участва в конференцията, а върховния представител на ЕС за външната политика и сигурността Федерика Могерини отмени участието си, позовавайки се на проблеми с графика си.


Връщат Петко Дюлгеров в ареста - Tribune.bg\nВръщат Петко Дюлгеров в ареста\n22 ноември, 18:28 / Tribune\nПодсъдимият с Десислава Иванчева беше с под "домашен арест"\nПетко Дюлгеров, който е подсъдим като посредник за подкуп от 70 хил. евро за бившата кметица на "Младост" Десислава Иванчева, ще трябва да се върне в ареста. Това е решил Специализираният апелативен съд в закрито заседание.\nСпоред съда няма промяна на обстоятелствата по делото, която да налага по-леката мярка „домашен арест“.\nПървата инстанция е посочила, че вече са разпитани много от свидетелите по делото и не може да им се въздейства. По делото ще се разпитват и други свидетели, които макар и да не са служители на общината, имат отношение към фактите в обвинителния акт, сочи определението на апелативния съд.\nСпециализираният съд не е отчел и факта, че подсъдимият не е дал обяснения по делото.\nОбърнато е внимание на първата съдебна инстанция, че не е наложила контрол на мярката „домашен арест“. МВР и полицаите е трябвало да бъдат уведомени, че им се възлага контрол на изпълнението от страна на подсъдимия на мярката „домашен арест“, тоест да се проследява дали той реално е в дома си.\nСъдът не коментира в определението си поведението на подсъдимия от 25 октомври, от когато е под „домашен арест“, защото при липса на контрол, не могат да се направят пълни заключения.\nТова са част от мотивите, с които магистратите връщат Дюлгеров в ареста. Определението е окончателно и не подлежи на обжалване.\nЕтикети Петко Дюлгеров, Десислава Иванчева, мярка


Груйо влиза в затвора, Вучич ще му носи цигари\nПубликувана на Петък, 05 Октомври 2018 23:38\n2 години като за начало, заради Мерцедес на стойност 1 млн. лева\nНикола Груевски влиза в затвора за 2 години! Присъдата е потвърдена от Апелативния съд и е окончателна. Груевски управлява еднолично Македония в продължение на десет години от 2006 до 2016 г. Неговото управление\nбеше белязано от масово подслушване и преследване на политическите противници, изолация на Македония от международната общност и съседите, цензура върху медиите и антиквизация, а също така корупция.\nГруевски беше изправен пред съда по така нареченото дело „Танк“. Той е оказал влияние върху своите подчинени за закупуването на супер скъпата лимузина Мерцедес за около 600 хиляди долара, което възмути македонското общество. Лекият автомобил беше споменат в една от „бомбите“, т.е. записаните телефонни разговори, чрез които сегашният премиер Зоран Заев запозна преди две години македонската общественост с безобразията, вършени по време на управлението на Никола Груевски. В един от разговорите с тогавашния министър Гордана Янкуловска Груевски казва: “Искам да бъде последен модел - Full Mercedes“. На задните седалки искам да има екрани за малките. И започвай с процедурата за покупката на колата. Да "разиграем", че става въпрос за кола на МВР. До изборите колата да се води на МВР”, казва Груевски.\nГруйо, както е известен сред опонентите си и народа, съвсем очевидно танцуваше по свирките на Белград и Москва, чиято цел е Македония да не бъде допусната в НАТО. По време на авторитарния му режим, българите в Македония бяха преследвани при всяко открито заявяване на тяхното българско самосъзнание. Такъв е случаят и с Мирослав Ризински, който бе вкаран в затвора с милиционерски хватки – подхвърляйки на масата му в едно заведение плик с пари. Македонските българи бяха уволнявани от държавна работа, преследвани бяха и техните близки. По македонските телевизии съвсем доскоро се въртяха филми за „зверствата“ на „бугарските фашистички окупатори“.\nВърхът на сладоледа бе кървавият 27 април 2017, когато сърбите чрез своите марионетки от партията на Груйо организираха вандалски погром срещу парламента и се опитаха да убият Зоран Заев и други политици, „вражески“ на партията ВМРО-Валево.\nТака че, ако Заев реши да действа последователно, двугодишната присъда на Груйо може да му се стори само нежна увертюра. Защото запознати твърдят, че Никола Груевски би могъл да получи обща кумулативна присъда от близо 40 години затвор по всички обвинения. Други наблюдатели допускат, че присъдата на Груйо би могла да бъде предмет на пазарлък: ако ДПМНЕ даде 9 депутатски гласа за постигане на нужното мнозинство от 2/3 за промяна на името на републиката, присъдата му ще бъде минимизирана.